# **DECIZIA ETAPEI DE ÎNCADRARE**

Nr............/...........................

Ca urmare a solicitării de emitere a acordului de mediu adresate de **ADMINISTRATIA REZERVATIEI BIOSFEREI DELTA DUNARII** , cu sediul localitatea Tulcea, str. Portului, nr. 34A, înregistrată la APM Tulcea cu nr. 4438/14.04.2016, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Tulcea decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.11.2016, că proiectul “ **Lucrări de reparaţii capitale la cantoanele din patrimoniul ARBDD – canton Dovnica„ ,** amplasat în extravilanul loc. C. A. Rosetti, județul Tulcea, nu necesita parcurgerea celorlalte etape ale procedurii de evaluare adecvată.

**Justificarea prezentei decizii**:

 I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu ariile naturale protejate ROSCI0065 Delta Dunarii si ROSPA0031 Delta Dunarii si Complexul Razim Sinoie.

- amplasamentul se află în extravilanul loc. C. A. Rosetti, județul Tulcea, pe teren cu folosintă actuală de canton ARBDD. Pe amplasament nu au fost identificate specii de pasari sau alte specii de fauna, specii de flora si habitate protejate care ar putea fi afectate de implementarea proiectului .

- beneficiarul a obtinut Avizul Administratiei Rezervatiei Biosferei Delta Dunarii cu nr.87/ 02.11.2016;

- beneficiarul a obtinut punctul de vedere de la SGA cu nr. 4949 / CP/ 31.10.2016 .

**Localizarea proiectului :**

- amplasamentul se află în extravilanul loc. C. A. Rosetti, județul Tulcea, pe teren cu folosintă actuală de canton ARBDD.

**Caracteristicile proiectului :**

Proiectul prevede lucrari de reparatii capitale la corpurile existente pe amplasament : corpul C1- canton, regim de înălțime parter, S=87 mp; Corpul C2 anexa-garaj, regim de înălțime parter, S=39 mp; corpul C3 – anexa, WC, regim de înălțime parter, S=3 mp , pe o suprafata de teren de 625,00 mp .

*Principalele intervenții constructive:*

 Subzidiri si camasuiri ale fundatiilor exterioare;

 Reparații locale la șarpantă;

 Reparații și adăugiri ale învelitorii din stuf;

 Refacerea fațadelor și placarea cu material termoizolant;

 Înlocuirea tâmplăriei interioare și exterioare;

 Reparații la finisajele interioare;

 Refacerea trotuarelor perimetrale si de acces;

 Reparații la anexe;

Fundațiile existente din beton se vor consolida prin cămășuiri până la cota ±0,00 și subzidiri la exterior pentru a preveni tasările ulterioare din cauza nivelului ridicat al apelor freatice.

Având în vedere degradările survenite, pe laturile de Nord se va desface placa exterioară (compromisă din cauza intemperiilor și infiltrațiilor de apă), se va înlocui cu o placă de OSB și se va placa la exterior cu placă termoizolantă din fibre lemnoase, tip Gutex sau similar, de 10 cm grosime pentru a asigura etanșeitatea și izolarea față de factorii climatici. Suplimentar, dacă la desfacerea plăcilor exterioare de gips-carton se va constata că termoizolația este compromisă, aceasta se va înlocui cu saltele noi din vată minerală. Sistemul de încălzire realizat din 3 sobe cu coșuri individuale va fi refăcut complet, desfăcând, curățând și rezidind sobele și coșurile, etanșeizând totodată și trecerea coșului prin tavane și acoperiș.

• Fațade - in prezent var de exterior, se propune termoizolarea cu panouri din fibre lemnoase tip Gutex și tencuială de exterior;

• Învelitoare - stuf bătut nemțește, se efectuează reparații locale și se adaugă un strat de 5 cm de stuf la partea superioară; Odată cu repararea învelitorii se vor realiza și reparații locale la prăjinile deprindere a stufului; Se refac toate elementele de lemnărie exterioară (streșini, pazii, plinte, creste, precum și etanșeizările coșurilor și ale coamelor);

• Tâmplărie - lemn cu sticla simplă, se înlocuiește integral cu tâmplărie din lemn stratificat cu geam termoizolant, dublu;

*Principalele intervenții la instalatii:*

 Alimentarea cu apa: se va reface captatorul din Dunare existent si se va inlocui pompa si instalatia hidrofor ;

 Canalizarea apelor menajere: se vor reface traseele si conductele de canalizare a apei menajere existente (inclusiv caminele), pastrand traseele acestora. Se va monta un bazin vidanjabil din polipropilena pentru a evita surparea acestuia (asa cum s-a intamplat cu cele realizate anterior din beton);

 Energie electrica: Din sistemul de panouri fotovoltaice existente, dotate cu invertor și acumulatori. Suplimentar se prevede un generator electric - nu este posibila branșarea la o rețea publica. Acesta va functiona in caz de avarie a sistemului de panouri voltaice. Motorina pentru functioanrea acestuia va fi stocata exclusiv in rezervorul generatorului, fara a exista pe amplasament prevazut un depozit de combustibil;

 Energie termica: se refac sobele existene .

Organizarea de şantier cuprinde toate masurile tehnico-organizatorice pe care trebuie sa le ia şantierul in legătura cu desfăşurarea lucrărilor de construcţie.

Lucrarile de organizare de santier cuprind:

 Imprejmuirea locatiei santierului,

 Delimitarea si amenajarea platformelor pentru stocarea materialelor

 Amenajarea bancurilor de lucru

 Delimitarea si amenajarea platformei pentru deseuri

 Cazarea lucratorilor se va face in constructiile existente

 Realizarea lucrarilor se va face tinand seama de toate masurile de securitate a muncii, protectie impotriva incendiilor si protectie a mediului;

Toata organizarea de santier se va face exclusiv in incinta proprietatii care face obiectul prezentului proiect. Este cu desavarsire interzis ca organizarea de santier sa afecteze zonele invecinate. Nu se vor depozita materiale, scule, echipamente,

materii prime sau deseuri in afara proprietatii si in alte spatii decat cele special amenajate in acest scop. Cazarea muncitorilor se va face in interiorul constructiilor existente, lucrarile urmand a fi in asa mod organizate incat sa permita acest lucru.

Lucrarile de organizare de santier vor avea un impact minim si de scurta durata asupra zonei imediat invecinate santierului. La finalizarea lucrarilor, prin obligatia anterprenorului general, toata zona va fi readusa la stadiul initial.

**Condiţiile de realizare a proiectului:**

- pentru asigurarea integrității siturilor Natura 2000 - ROSCI0065 Delta Dunarii si ROSPA0031 Delta Dunarii si Complexul Razim Sinoie, organizarea de șantier se va amplasa astfel încât să nu afecteze speciile și habitatele protejate.

-Deșeurile rezultate in urma lucrarilor de construire reciclabile se vor fi colectate selectiv în pubele , în locuri special amenajate pe platformă și se vor prelua de către firme de prestări servicii autorizate.

- Pentru a preveni si eventual limita si elimina efectele unui posibil impact negativ (posibil doar pe perioada de desfasurare a lucrarilor) se vor lua de catre ARBDD si antreprenorul general toate masurile necesare. Dintre acestea enumeram:

* Supravegherea in permanenta de personal specializat al ARBDD- diriginte de santier, dar si de cantonieri a lucrarilor si a amplasamentului;
* Reducerea pe cat posibil a timpului de executie pentru a preveni astfel posibilele neplaceri;
* Pe parcursul executiei intreg perimetrul santieului va fi imprejmuit pentru a nu afecta vizual imprejurimile. Toate celelalte materialele folosite vor fi livrate de catre furnizori acreditati, transportul, manipularea si depozitarea lor facanduse cu grija pentru a nu afecta mediul inconjurator.
* Toate lucrarile se vor desfasura strict pe amlasament, fara a afecta vecinatatile.
* In executie nu se vor folosi materii prime luate din jurul amplasamentului (pamant, nisip, pietris, lemn, piatra, etc).

 - Lucrarile pe santier nu vor genera zgomote sau vibratii care sa deranjeze mediul inconjurator, fiind vorba de lucrari de consolidare, finisare, refacere a instalatiilor.

* Nu se vor folosi echipamente de constructii mari care sa genereze zgomote si vibratii.
* Pe parcursul executiei se vor delimita zonele de depozitare pentru diverse

materiale de cosntructie, prin grija constructorului luandu-se toate masurile necesare (realizarea de platforme temporare de depozitare, protejarea solului, imprejmuirea zonelor de depozitare, acoperirea materialelor, etc) pentru a preaintampina orice posibila raspandire a acestora pe sol sau in apa,

cauzata de vant, ploaie, etc.

* Pe tot parcursul executiei se vor lua, prin grija antreprenorului general, toate

masurile legate de protejarea biodiversitatii, a apei, solului, subsolului, faunei si vegetatiei din jurul amplasamentului.

* Toate deseurile rezultate, toate resturile si materialele nefolosite ramase se

vor colecta si depozita separativ, in zone bine delimitate si protejate, fiind preluate, la sfarsitul lucrarilor de catre constructor si predate unui operator de salubritate avizat in vederea transportului la o groapa de gunoi autorizata.

- beneficiarul va respecta condiţiile impuse prin Certificatul de Urbanism nr.56/8751 din 04.09.2015, emis de Consiliul Judetean Tulcea .

- beneficiarul va respecta Avizul Administratiei Rezervatiei Biosferei Delta Dunarii cu nr.87/ 02.11.2016;

- Se vor respecta prevederile legislaţiei de protecţie a mediului în vigoare .

- Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

- La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protectia mediului, aprobata cu modificari prin Legea nr. 264/2006, cu modificarile si completarile ulterioare – raspunderea pentru corectitudinea informatiilor puse la dispozitia autoritatii competente pentru protectia mediului si a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

 Proiectul propus nu necesită parcurgerea celorlalte etape ale procedurii de evaluare adecvată .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

 **Sef Serviciu**

**Avize,Acorduri,Autorizatii**

 **Ing.Camelia MICU**

 Intocmit,

 Consilier superior

Ing. Elizabeth VARZARU

Nr.A.A.A ............./ ..................2016

Intocmit in 3 exemplare, din care : unul la titular, unul la dosarul obiectivului si unul la dosarul cu acte de reglementare.